Document ID: /roh_data/filtered/swiss_laws_in_ROHinterleaved.jsonl.gz/16077

This text was translated from EN into Rumantsch Grischun.

The liquidation shall be carried out by the board of directors, unless the articles of association or a resolution by the general meeting delegate it to other persons. The board of directors shall notify the liquidators for entry in the commercial register, even where the liquidation is carried out by the board of directors. At least one of the liquidators must be resident in Switzerland and authorised to represent the company. Where the company is dissolved by court judgment, the court shall appoint the liquidators.  In the event of insolvency, the insolvency administrators shall carry out the liquidation in accordance with the provisions of insolvency law. The corporate bodies of the company shall retain their authority to represent the company only to the extent such representation is still necessary. Amended by No I 3 of the FA of 16 Dec. 2005 (Law on Limited Liability Companies and Amendments to the Law on Companies limited by Shares, Cooperatives, the Commercial Register and Business Names), in force since 1 Jan. 2008  (AS 2007 4791; BBl 2002 3148, 2004 3969). Amended by No I of the FA of 4 Oct. 1991, in force since 1 July 1992  (AS 1992 733; BBl 1983 II 745).

La liquidaziun vegn procurada dal cussegl d’administraziun, nun ch’ils statuts u ch’in conclus da la radunanza generala la transfereschia ad autras persunas. Ils liquidaturs ston vegnir annunziads dal cussegl d’administraziun per l’inscripziun en il register da commerzi, er sch’il cussegl d’administraziun procura la liquidaziun. Almain in dals liquidaturs sto esser domicilià en Svizra ed avair il dretg da represchentar la societad. Sche la societad vegn dissolvida tras ina sentenzia giudiziala, nominescha la dretgira ils liquidaturs.  En cas da concurs procura l’administraziun da concurs la liquidaziun tenor las prescripziuns dal dretg da concurs. Ils organs da la societad mantegnan l’autorisaziun da represchentanza mo, sch’ina represchentanza da lur vart è anc necessaria.Versiun tenor la cifra I 3 da la LF dals 16 da dec. 2005 (dretg da ScRL sco er adattaziuns en il dretg d’aczias, en il dretg d’associaziun, en il dretg dal register da commerzi ed en il dretg da firmas), en vigur dapi il 1. da schan. 2008 (AS 2007 4791; BBl 2002 3148, 2004 3969).Versiun tenor la cifra I da la LF dals 4 d’oct. 1991, en vigur dapi il 1. da fan. 1992 (AS 1992 733; BBl 1983 II 745).